દાદરની હિન્દુ કૉલોનીમાં મંગળવારે મિડ-ડે LOCAL દ્વારા કરવામાં આવેલા નિરીક્ષણમાં ઇન્ડિયન એજ્યુકેશન સોસાયટી સ્કૂલ સામે આવેલા પ્રથમેશ બિલ્ડિંગની સામેની ફૂટપાથ પર ઘણી કાર લાઇનથી પાર્ક કરેલી જોવા મળી હતી તથા આ બિલ્ડિંગમાં કારની સંખ્યા વધુ હોવાથી આ એક મોટી સમસ્યા હોવાનું જાણવા મળ્યું હતું. આ સમસ્યાને કારણે સ્કૂલનાં ઘણાં બાળકોને અને પેરન્ટ્સને આ ફૂટપાથ પર ચાલવા મળી રહ્યું નથી તથા તેમણે તેમનો જીવ જોખમમાં મૂકીને રસ્તા પરથી ચાલવું પડી રહ્યું છે. આ સમસ્યાથી કંટાળીને અહીંના ઘણા રહેવાસીઓએ ટ્રાફિક-પોલીસમાં ઘણી ફરિયાદ કરી છે, પણ કાર-પાર્કિંગની આ સમસ્યા દૂર થઈ નથી.’